EA เฮ! บอร์ด BOI อนุมัติเงิน 8.5 พันลบ.ลงทุนพลังงานแสงอาทิตย์
EA เฮ! บอร์ด BOI อนุมัติเงิน 8.5 พันลบ.ลงทุนพลังงานแสงอาทิตย์ ตั้งโครงการที่จังหวัดพิษณุโลก โครงการนี้เป็นการสนับสนุนการใช้พลังงานทดแทนจากพลังงานแสงอาทิตย์ สอดคล้องกับแผนพัฒนาพลังงานทดแทนและพลังงานทางเลือก (พ.ศ. 2555 – 2564) 
10 ก.ค. 2558

ผู้สื่อข่าวรายงานว่า ประชุมคณะกรรมการส่งเสริมการลงทุน (บอร์ดบีโอไอ) ที่มีพลเอก ประยุทธ์ จันทร์โอชา นายกรัฐมนตรี เป็นประธาน ได้อนุมัติส่งเสริมการลงทุนแก่กิจการจำนวน 17 โครงการ เงินลงทุนทั้งสิ้นรวม 43,917.7 ล้านบาท ส่วนใหญ่เป็นกิจการผลิตชิ้นส่วนยานยนต์ และผลิตไฟฟ้าจากพลังงานทางเลือก และมีกิจการสวนน้ำแห่งใหม่ที่ภูเก็ต ซึ่งเป็นสวนน้ำผสมผสานอุทยานสัตว์แห่งแรกในไทย คาดเริ่มก่อสร้างปี 59
โดยบริษัท พลังงานบริสุทธิ์ จำกัด (มหาชน) หรือ EA ได้รับส่งเสริมการลงทุนกิจการผลิตไฟฟ้าจากพลังงานแสงอาทิตย์ เงินลงทุน 8,500 ล้านบาท ตั้งโครงการที่จังหวัดพิษณุโลก โครงการนี้เป็นการสนับสนุนการใช้พลังงานทดแทนจากพลังงานแสงอาทิตย์ สอดคล้องกับแผนพัฒนาพลังงานทดแทนและพลังงานทางเลือก (พ.ศ. 2555 – 2564) 